જમ્મુ-કાશ્મીર પર પ્રભુત્વનાં મૃગજળ પાછળ પડી રહેલા દોડીને હાંફી ગયેલા પાકિસ્તાન અને ખાસ કરીને વડાપ્રધાન ઈમરાન ખાનને ચીને કાશ્મીર મુદ્દે મોટો ઝટકો આપીને જણાવી દીધું છે કે, જમ્મુ-કાશ્મીરનો મુદ્દો ભારત અને પાકિસ્તાનને દ્વિપક્ષીય ધોરણે ઉકેલવો જોઈએ. પાક. વડાપ્રધાન ઈમરાનખાને મંગળવારે લીધેલી ચીનની મુલાકાત વેળાએ ચીને કાશ્મીર મુદ્દે પોતાના મંતવ્યો અને પોતાની સ્થિતિ સ્પષ્ટ કરતા જણાવ્યું હતું કે, ઈસ્લામાબાદ અને નવી દિલ્હીએ આ મુદ્દો દ્વિપક્ષીય વાટાઘાટોથી ઉકેલવો જોઈએ.